cyanic-selkie/wikianc huggingface dataset:
পিঙ্ক
প্রাগৈতিহাসিক থেকে প্রাক-ধ্রুপদী কাল
মধ্যযুগের ফ্যাশনে গোলাপী রঙটি ব্যবহৃত হয়নি; অভিজাতগণ সাধারণত আরো উজ্জ্বল লাল, যেমন ক্রিমসন রং ব্যবহার করতেন। তবে নারীদের ফ্যাশনে এবং ধর্মীয় চিত্রকলায় রঙটির প্রচলন ছিল। ১৩শ ও ১৪শ শতকে চিমাবুয়ে এবং দুচ্চিওর চিত্রকর্মে শিশু খ্রিস্টকে প্রায়ই গোলাপী রঙের কাপড় পরিহিত দেখা যেতো, যে রঙটিকে খ্রিস্টের দেহের সাথে সম্পৃক্ত ভাবা হয়।
রাফায়েলের উচ্চ রেনেসাঁ চিত্রকর্ম ম্যাডোনা অফ দ্য পিঙ্কস-এ দেখা যায় শিশু খ্রিস্ট কুমারী মেরিকে একটি পিঙ্ক ফুল উপহার দিচ্ছেন। পিঙ্ক ছিল বিবাহের প্রতীক, এক্ষেত্রে সেটি মা ও সন্তানের মধ্যে এক আধ্যাত্মিক পরিণয় তথা বন্ধন বোঝাচ্ছে।
প্রাথমিক আধুনিক
রেনেসাঁর সময়ে চিত্রকর্মে প্রধানত দেহের মুখমন্ডল ও হাতে গোলাপী রং ব্যবহার করা হতো। এজন্য যে রঞ্জকটি ব্যবহার করা হতো সেটিকে বলা হতো ফিকে সিনাব্রিজ; এটি ছিল সিনোপিয়া নামক লালমাটির রঞ্জক বা ভেনেসীয় লাল এবং বিয়াঙ্কো সান জেনোভেস নামের সাদা রঞ্জক বা চুন সাদার মিশ্রণ। ১৫শ শতকে সেন্নিনো সেন্নিনি তার বিখ্যাত ইল লিব্রো দেল আর্তে নামক চিত্রকলা-নির্দেশিকায় এভাবে পদ্ধতিটির বর্ণনা দিয়েছেন: "এই রঞ্জকটি তৈরি হয় সবচেয়ে সুমধুর ও হালকা সিনোপিয়া থেকে যা পাওয়া যায় সেন্ট জনের সাদার সাথে মিশিয়ে ও তাপ দিয়ে, ফ্লোরেন্সে যেমনটা বলে; এবং এই সাদা বানানো হয় পুরোপুরি সাদা ও পরিস্রুত লাইম থেকে। এরপর দুটি রঞ্জক একত্রে গরম করা হয় (সেগুলো হলো সিনাব্রিজ ও তৃতীয় সাদাটি), এ থেকে ছোট ছোট লুটির মতো হয়, আখরোটের অর্ধেকের মতো, সেগুলো শুকাতে দাও। প্রয়োজন হলে উপযুক্ত পরিমাণ নাও এবং এই রঞ্জক তোমার অনেক কাজে দেবে যদি চিত্রকর্মে মানুষের চেহারা আঁকতে চাও, বা হাত আর দেয়ালের পিঠে নগ্ন শরীর..."
১৮শ শতাব্দী
গোলাপী রঙের স্বর্ণযুগ ছিল ১৮শ শতকের রকোকো পর্ব (১৭২০-১৭৭৭), যখন ইউরোপের দরবারগুলোতে প্যাস্টেল রঙের ফ্যাশন জনপ্রিয় হয়ে ওঠে। গোলাপী রঙটিকে বিশেষভাবে পছন্দ করতেন মাদাম দি পম্পেদ্যোর (১৭২১-১৭৬৪)। ফ্রান্সের রাজা পঞ্চদশ লুইয়ের এই উপপত্নী ফিকে নীল ও গোলাপীর ছোপওয়ালা পোশাক পরতেন আর সেই গোলাপী রঙটি বিশেষভাবে তৈরি করা হতো সার্ভস পোর্সেলিন কারখানায়, নীল, কালো ও হলুদ রঙয়ের সামান্য পরিমাণ মিশিয়ে।
১৮ শতকে জর্জ রমনির আঁকা লেডি হ্যামিল্টন এমার প্রতিকৃতিগুলোতে গোলাপী রঙকে স্পষ্টত মোহনীয়তার রং হিসেবে উপস্থাপন করা হয়েছে। কিন্তু সম্পূর্ণ বিপরীতভাবে, থমাস লরেন্সের আঁকা সারা বেরট মোল্টনের প্রতিকৃতিতে গোলাপী রঙটি হয়ে উঠেছিল শৈশব, সারল্য ও নাযুকতার প্রতীক। উল্লেখ্য, ছবিটি যখন আঁকা হয়, সারা মোল্টনের বয়স তখন মাত্র ১১ এবং তার পরের বছর সে মারা যায়।
১৯শ শতাব্দী
১৯ শতকের ইংল্যান্ডে ছোট ছোট ছেলেরা গোলাপী রঙের রিবন বা সাজ পরতো; ছেলেদেরকে ভাবা হতো ছোট পুরুষ, এবং পুরুষরা যখন লাল উর্দি পরতো, ছেলেরা পরতো গোলাপী। আসলে ১৯ শতকে শিশুদের জামাকাপড়ের রং প্রায় সবসময়ই হতো সাদা, কারণ অন্য রঙয়ের কাপড়গুলো গরম পানিতে দিলে ধুলে রং ফিকে হয়ে যেতো, যতদিন না রাসায়নিক রঞ্জকগুলো আবিষ্কৃত হয়। ১৮৫০ সালে রাণী ভিক্টোরিয়ার একটি প্রতিকৃতিতে তার সাথে আঁকা হয়েছিল তার সপ্তম সন্তান ও তৃতীয় ছেলে প্রিন্স আর্থারের ছবি, সাদা ও গোলাপী রঙের কাপড় পরিহিত।
২০শ শতাব্দী
২০ শতকে গোলাপী হয়ে ওঠে আরো গাঢ়, উজ্জ্বল এবং আরো সুপ্রকাশ্য, কিছুটা রাসায়নিক রঞ্জকের উদ্ভাবনের ফলে রং স্থায়ী হওয়ায়। গোলাপীর নিত্যনতুন ধারা সৃষ্টির জনক ছিলেন ইতালীয় ডিজাইনার এলসা শিয়াপারেল (১৮৯০-১৯৭৩), পরাবাস্তব আন্দোলনের শিল্পীদের সারিতেও তিনি ছিলেন, সাথে জিন ককটিয়াও। ১৯৩১ সালে অল্প একটু সাদা রঙে ম্যাজেন্টা মিশিয়ে তিনি গোলাপীর একটি নতুন ধরন তৈরি করলেন যেটাকে বলে শকিং পিঙ্ক। তিনি পরে শকিং নামে একটি পারফিউম উৎপাদন করে বাজারে ছাড়েন। পারফিউমের বোতলটি ছিল নারীদের টর্সোর (বুক ও পেট) আকৃতির, শোনা যায় অভিনেত্রী মেই ওয়েস্টের টর্সোর আকৃতি অনুসারে তা বানানো হয়। ককটিয়াও ও অন্যান্য সহশিল্পীদের সাথে এলসার উদ্ভাবিত ফ্যাশনগুলোতে নতুন গোলাপী রঙের উপস্থিতি লক্ষ করা যায়।
১৯৩০ ও ৪০-এর দশকে নাৎসী জার্মানিতে নাৎসী বন্দী-শিবিরে যেসব বন্দী সমকামী বলে অভিযোগ উঠতো তাদেরকে গোলাপী রঙের ত্রিভুজ চিহ্ন পরতে বাধ্য করা হতো। একারণে গোলাপী ত্রিভুজ আধুনিক গে অধিকার আন্দোলনের একটি প্রতীক হয়ে দাঁড়িয়েছে।
কেবল মেয়েদের জন্য গোলাপী রঙটি প্রযুক্ত হবার ধারণাটি খুব ধীরে ধীরে গড়ে ওঠে ১৯৩০ ও ৪০-এর দশকে, বাজারের কাটতিতে লোকের পছন্দ নির্বাচন করার প্রক্রিয়ায়। ১৯২০-এর দশকেও গোলাপীকে কোনো কোনো গোষ্ঠী বলতো পুরুষদের রঙ, কারণ লালের সাথে ওটার সাদৃশ্য আছে, আর লাল যেহেতু পুরুষদের রং তাহলে গোলাপী হবে ছেলেদের। কিন্তু দোকানগুলোতে দেখা গেলো লোকজন মেয়েদের জন্যই গোলাপী কিনছে বেশি, ছেলেদের জন্য কিনছে নীল। ১৯৪০-এর দশকে এই রীতিটি সমাজে প্রচলিত হয়ে যায়।
১৯৫৩ সালে আমেরিকান প্রেসিডেন্ট ডোয়াইট ডি. আইজেনহাওয়ারের অভিষেক অনুষ্ঠানে তার স্ত্রী ম্যামি আইজেনহাওয়ার একটি গোলাপী গাউন পরেন যেটাকে মনে করা হয় গোলাপী রঙের সাথে মেয়েদের সম্পৃক্ত হবার একটি মূল সন্ধিক্ষণ। গোলাপী রঙের প্রতি ম্যামির তীব্র আকর্ষণ জনগণের মনে এই ধারণা সৃষ্টি করে যে গোলাপী রং কেবল "লেডি বা ভদ্রমহিলাগণ পরেন।" আমেরিকান সঙ্গীতধর্মী চলচ্চিত্র ফ্যানি ফেসও (১৯৫৭) রঙটিকে মেয়েদের সাথে জুড়ে দিতে সহায়ক হয়েছিল।
১৯৭৩ সালে শেইলা লেভরান্ট ডি ব্রেট্টেভিল "পিঙ্ক" নামে একটি চওড়া পোস্টার তৈরি করেন যেটায় গোলাপী রঙের ক্ষেত্রে নারী-পুরুষ পার্থক্যের প্রবণতাটি ব্যাখ্যা করার কথা। এটি ছিল আমেরিকান ইন্সটিটিউট অফ গ্রাফিক আর্টস এক্সিবিশনে জন্য এবং গোলাপী রং নিয়ে কেবল এই একটি জমা পড়েছিল। পোস্টারটিতে ফেমিনিস্ট স্টুডিয়ো ওয়ার্কশপের অনেক নারীরা তাদের নিজেদের ক্ষেত্রে গোলাপী রঙের ব্যবহার সম্পর্কে বলেছেন যেগুলো একত্রে সাজান ডি ব্রেট্টেভিল এবং পরে সেগুলো ছেপে পুরো লস অ্যাঞ্জেলসে ছড়িয়ে দেয়া হয়। She was often called "Pinky" as a result.
ক্রিস্টো এবং জিয়ান-ক্লউডের সারাউন্ডেড আইল্যান্ডমিয়ামির বিসকায়েন উপসাগরের কাঠবহুল দ্বীপগুলোকে ঘিরে রেখেছে উজ্জ্বল গোলাপী ফেব্রিক দিয়ে। থমাস ভন তাসকিৎজকি বলেছেন যে "একবর্ণের গোলাপী ঘের"..."ছোট সবুজ ও কাঠবহুল দ্বীপগুলোর বিপরীত রূপ।"
ফ্রানৎস ওয়েস্টের তৈরি অনেকগুলো ভাস্কর্যই একসময় উজ্জ্বল গোলাপী রং করা হয়েছিল, যেমন Sexualitätssymbol (যৌনতার প্রতীক). ওয়েস্ট বলেছেন যে, গোলাপী রং করা হয়েছিলো "প্রকৃতির প্রতি প্রতিবাদ" হিসেবে।
আলোকবিজ্ঞান
একমাত্র লাল রঙেরই হালকা শেডগুলোর আলাদা নাম দেয়া হয়েছে, গোলাপী। আলোকবিজ্ঞানে "গোলাপী" বলতে নীলাভ লাল থেকে গাঢ় লালের মধ্যে বিভিন্ন উজ্জ্বলতা ও স্যাচুরেশনের ফিকে শেডগুলোকে বোঝায়। যদিও গোলাপীকে সাধারণত লাল রঙের একটি টিন্ট মনে করা হয়, গোলাপীর অধিকাংশ হিউই হালকা নীলাভ এবং সেগুলো লাল ও ম্যাজেন্টার মধ্যে অবস্থান করে। তবে স্যামন রঙের মতো গোলাপীর কয়েকটি রূপভেদে অবশ্য কমলা রঙের ছোঁয়া আছে।
সূর্যাস্ত ও সূর্যোদয়ের রং কখনো গোলাপী হয় কেন
বায়ুমণ্ডলের মধ্য দিয়ে সাদা সূর্যালোক যাওয়ার সময় বায়ুকণার কারণে কিছু রং রশ্মি থেকে বিচ্ছুরিত হয়। এটাকে বলে রেলে বিচ্ছুরণ। ছোট তরঙ্গদৈর্ঘ্যের বর্ণসমূহ, যেমন নীল ও সবুজ, অপেক্ষাকৃত বেশি বিচ্ছুরিত হয় এবং তার ফলে সেসময় চোখে যে আলো পৌঁছায় তাতে নীল ও সবুজ থাকেনা। সূর্যোদয় ও সূর্যাস্তের সময় সূর্যরশ্মির বায়ুমণ্ডল হয়ে চোখে পৌঁছার মধ্যে দূরত্ব সবচেয়ে বেশি থাকে, ফলে নীল ও সবুজ রং প্রায় পুরোপুরিই মুছে যায়, থাকে শুধু লম্বা তরঙ্গদৈর্ঘ্যের রং কমলা, লাল ও গোলাপী। এই গোলপাভ সূর্যালোক আবার মেঘের কণা ও অন্যান্য কণায় লেগে বিচ্ছুরিত হতে পারে, ফলে দিগন্তপারের আকাশে ফুটে ওঠে গোলাপি বা লাল আভা।
কেন রান্না-করা গরুর গোশত, শূকরের মাংস, ভাঁপ-দেয়া চিংড়ি বা স্যামন মাছের রং গোলাপী হয়?
কাঁচা গরুর গোশত লাল রঙের হয়, কারণ মেরুদণ্ডী প্রাণীদের যেমন গরু বা শূয়োরের পেশীতে মায়োগ্লোবিন নামক একটি প্রোটিন থাকে যেটা অক্সিজেন ও লৌহ পরমাণুকে যুক্ত করে। গরুর গোশত রান্না করলে এই প্রোটিন জারিত হয়ে লাল থেকে গোলাপী এবং পরে বাদামি রং ধারণ করে; কম-মধ্যম-ভালো রান্নার ক্রমানুসারে। শূকরের মাংসে তুলনামূলক কম মায়োগ্লোবিন থাকে, তাই কম লাল হয় এবং তাপ দিলে গোলাপাভ-লাল থেকে হয় হালকা গোলাপী বা তামাটে বা সাদা।
গরুর গোশতের মতো মায়োগ্লোবিন থাকলেও হ্যাম ভিন্নভাবে পরিবর্তিত হয়। ঐতিহ্যবাহী হ্যাম, যেমন প্রশিডো, তৈরি করা হয় শূয়োরের পেছনের পা বা রানের মাংস সামুদ্রিক লবণে মেখে, আর্দ্রভাব দূর করে, তারপর প্রায় দুই বছর ধরে শুকিয়ে বা অন্য কোনোভাবে সংরক্ষণ করে। সোডিয়াম নাইট্রেট লবণটি হ্যামের আসল গোলাপী রঙটি ফিরিয়ে দেয়, এমনকি শুকিয়ে গেলেও। সুপারমার্কেটে বিক্রি করা হ্যামগুলো ভিন্ন পদ্ধতিতে আরো দ্রুত প্রক্রিয়াজাত করা হয়; প্রথমে তা ব্রাইনিত করা হয়, অর্থাৎ লবণ-পানির দ্রবণে সঞ্চারিত করা হয়। দ্রবণের সোডিয়াম নাইট্রেট থেকে আসে নাইট্রিক অক্সাইড যা মায়োগ্লোবিনের সাথে বন্ধন গঠন করে এবং প্রক্রিয়াজাত হ্যাম আগের গোলাপী রং ফিরে পায়।
ক্রাস্টিশিয়ান প্রাণী, যেমন কাঁকড়া, গলদা চিংড়ি ও কুচো চিংড়ির খোল ও মাংসে অ্যাসটাজেনথিন নামক একটি গোলাপী ক্যারটিনয়েড রঞ্জক থাকে। তাদের প্রাকৃতিকভাবে নীলচে-সবুজ রঙের খোল রান্না করলে গোলাপী বা লাল বর্ণ ধারণ করে। স্যালমন মাছেও অ্যাসটাজেনথিন থাকে, যেকারণে এর রং হয় গোলাপী। খামারে চাষকৃত স্যালমন মাছগুলোর গায়ের গোলাপী রং গাঢ় করার জন্য অনেকসময় এই রঞ্জক খাওয়ানো হয় এবং কখনোবা ডিমের কুসুমেও তা ব্যবহৃত হয়।
উদ্ভিদ ও ফুল
ফুলের মধ্যে গোলাপী রং সবচেয়ে বেশি দেখা যায়, কারণ এটি পরাগায়ণের জন্য কীটপতঙ্গ ও পাখিদের আকৃষ্ট করে এবং সম্ভবত প্রাণীদের দূরে রাখে। অ্যান্থোসায়ানিনস নামক একটি প্রাকৃতিক রঞ্জক এই রঙটি হয় যা রাস্পবেরিতেও থাকে এবং গোলাপী রঙের ফল হয়।
রঞ্জক - পিঙ্কে
১৭শ শতকে গোলাপী বা পিঙ্কে বলতে একধরনের হলুদ রঞ্জককেও বোঝানো হতো যেটা নীলের সাদে মিশিয়ে সবুজাভ রং তৈরি করা হতো। টমাস জেনারের এ বুক অফ ড্রয়িং, লিমিং, ওয়াশিং (১৬৫২) বইয়ে গোলাপী ও নীল বাইসকে সবুজের অন্তর্ভুক্ত করা হয়েছে (p. 38), এবং নির্দিষ্ট করে পিঙ্কে দিয়ে তৈরি সবুজাভ রঙের কয়েকটি মিশ্রণের উল্লেখ করেছে, "গ্র্যাস-গ্রীন বা ঘাস-সবুজ তৈরি হয় গোলাপী ও বাইস দিয়ে, ইন্ডিগো ও গোলাপী দিয়ে এটি ছায়াবৃত হয়ে থাকে … ফ্রেঞ্চ-গ্রীন বা ফরাসি-সবুজ হয় গোলাপী ও ইন্ডিকো থেকে" (pp. 38–40)। উইলিয়াম স্যামনের পলিগ্রাফিস (১৬৭৩) বইয়ে "গোলাপী হলুদ" রঙের উল্লেখ করা হয়েছে প্রধান হলুদ রঞ্জকগুলোর মধ্যে (p. 96), এবং লেখা আছে যে রঙটির "ম্লান" বা "হালকা" শেড পাবার জন্য এর সাথে যথাক্রমে জাফরান বা সফেদা রং মেশাতে হবে।
সাদৃশ্য ও জনপ্রিয়তা
ইউরোপ ও যুক্তরাষ্ট্রে পরিচালিত জনমত জরিপে দেখা গিয়েছে যে কমনীয়তা, বিনয়, সংবেদনশীলতা, নাজুকতা, মাধুর্য, কোমলতা, শৈশব, নারীত্ব আর রোমান্টিকতার সাথে গোলাপী রঙটিই সবচেয়ে বেশি মানায়। জরিপের কোনো কোনো উত্তরদাতা তাদের প্রিয় রং হিসেবে পিঙ্ক বেছে নেন, তবে তা জরিপে কোনো নেতিবাচক প্রভাব ফেলেনি। কারণ উত্তরতাদের মাত্র ২ শতাংশের প্রিয় রং পিঙ্ক, যেখানে ৪৫ শতাংশ লোকের পছন্দের রং নীল। বরং কম-প্রিয় রঙের তালিকায় বাদামির (২০%) পরেই পিঙ্কের অবস্থান (১৭%)। এসব ক্ষেত্রে নারী ও পুরুষদের মধ্যে লক্ষণীয় পার্থক্য দেখা গিয়েছে; ৩ শতাংশ নারী প্রিয় রং হিসেবে পিঙ্ক নিয়েছেন, পুরুষেরা ১ শতাংশেরও কম। জরিপে অংশনেয়া পুরুষদের অনেকেতো পিঙ্ক রঙটিই ঠিকমতো চিনতে পারেননি, এটাকে তারা "মাভ" বা ফিকে লাল ভেবেছিলেন। আবার তরুণদের চেয়ে বয়স্কদের কাছে পিঙ্ক বেশি জনপ্রিয়; ২৫ বছরের চেয়ে কমবয়সের ২৫ শতাংশ নারী পিঙ্ককে বলেছেন তাদের সবচেয়ে কম পছন্দের রঙ, কিন্তু পঞ্চাশোর্ধ নারীদের ক্ষেত্রে সংখ্যাটি মাত্র ৮ শতাংশ। একইভাবে, পঁচিশের কমবয়সী ছেলেদের ২৯ শতাংশের কাছে পিঙ্ক সবচেয়ে কম প্রিয় রঙ, পঞ্চাশোর্ধ পুরুষদের ক্ষেত্রে তা ৮%।
জাপানে বসন্তের গোলাপি চেরী ফুলের সাথে পিঙ্কের সবচেয়ে বেশি সাযুজ্য দেখা যায়, তাই বসন্তের রং সেখানে পিঙ্ক। অন্যদিকে ইউরোপ-আমেরিকায় সবুজকেই মনে করা হয় বসন্তের রঙ।
অন্যান্য ভাষায় পিঙ্ক
অনেক ভাষাতেই পিঙ্ক রঙটিকে গোলাপ ফুলের নামে রাখা হয়; যেমন ফরাসিতে rose; ডাচভাষায় roze; জার্মান, লাতিন, পর্তুগিজ, কাতালান, স্প্যানিশ ও ইতালিয়ানে rosa; রুশভাষায় rozoviy; পোলিশে różowy; এবং উর্দুতে গুলাবি। বাংলাতে গোলাপি প্রচলিত থাকলেও মূলত এটা ভিন্ন, ইংরেজিতে যাকে বলে rosy। অবশ্য ইংরেজিতে প্রায়ই rose দিয়ে গোলাপ ফুল আর রং দুটোই বোঝায়।
জাপানি ভাষায় পিঙ্কের ঐতিহ্যবাহী নাম momo-iro (ももいろ) এসেছে পীচ ফলের মুকুল থেকে। আবার চেরী ফুলের রঙের জন্য আছে আরেকটি শব্দ sakura-iro। সম্প্রতি ইংরেজির অনুসরণে pinku (ピンク) শব্দটির ব্যবহার শুরু হয়েছে।
মেয়েদের মেকআপের একটি উপকরণ হলো রঙিন পাউডার এবং সেখানে গোলাপি রং অপরিহার্য। এই থেকেই চীনা ভাষায় পিঙ্কের নাম দেয়া হয়েছে - 粉紅色 বা "পাউডার লাল"।
স্থাপত্য
প্রথমদিকে পিঙ্ক রঙের অট্টালিকা তৈরি হতো সাধারণত ইট বা বেলেপাথর দিয়ে, যেটার হেমাটাইট বা লৌহ আকরিকের কারণে ফিকে লাল রং ফুটে উঠতো। আঠারোশো শতকে পিঙ্ক ও অন্যান্য প্যাস্টেল রঙের স্বর্ণযুগে সারা ইউরোপজুড়ে অসংখ্য পিঙ্ক ম্যানশন এবং চার্চ নির্মিত হয়। আধুনিককালের বাড়িগুলোতে একটু বিদেশি ভাব আনতে বা নজর কাড়তে পিঙ্ক রং ব্যবহার করা হয়।
খাদ্য ও পানীয়
ইউরোপ ও যুক্তরাষ্ট্রে পরিচালিত জরিপে দেখা গেছে, মিষ্টি খাবার বা পানীয়ের সাথে পিঙ্ক রং সবচেয়ে বেশি সম্পর্কযুক্ত বলে মনে করা হয়। আর পিঙ্ক সেই বিশেষ রঙগুলোর একটি যেগুলো গন্ধের সাথে সম্পর্কিত, পিঙ্কের ক্ষেত্রে তা গোলাপের ঘ্রাণ। অনেক স্ট্রবেরি ও র‌্যাস্পবেরির ফ্লেভার-দেয়া খাবারই পিঙ্ক বা হালকা লাল রঙের করা হয়, যাতে সেগুলোকে চেরির ফ্লেভার-দেয়া খাবার থেকে আলাদা করা যায় যেহেতু সেগুলোর রং থাকে গাঢ় লাল (অবশ্য বিশেষ করে আমেরিকাতে, র‌্যাস্পবেরি-ফ্লেভারিত খাবারের রং নীলও দেখা যায়)। ৭০ দশকের জনপ্রিয় ডায়েট কোলা 'ট্যাব' প্যাকেজ হতো পিঙ্ক রঙের ক্যানে, সম্ভবত পানকারীকে অবচেতনভাবে মিষ্টির আস্বাদ দিতে।
পিঙ্ক রঙের পণ্যজাত খাদ্য, আইসক্রীম, ক্যান্ডি এবং পেস্ট্রির অধিকাংশেই কৃত্রিম খাদ্যরং ব্যবহার করা হয়। পিঙ্ক রঙের সর্বাধিক ব্যবহৃত খাদ্যরঙটি হলো এরিথ্রোসাইন, যা 'Red No. 3' নামেও পরিচিত। এটি একটি জৈব-আয়োডিন যৌগ, ফ্লোরনের একটি উৎপাদ এবং চেরি-পিঙ্ক রঙের সিনথেটিক। পণ্যের গায়ের লেবেলে এটিকে E-127 হিসেবে লেখা হয়ে থাকে। আরেকটি বহুব্যবহৃত লাল বা পিঙ্ক খাদ্যরং হলো অ্যালুরা রেড এসি (E-129), যার অন্য নাম 'Red No. 40'। যুক্তরাষ্ট্রে প্রধানত এটি ব্যবহৃত হয়, সেখানে এরিথ্রোসাইনের ব্যবহার কম। কিছু দ্রব্যে প্রাকৃতিক লাল বা পিঙ্ক রং 'কচিনিয়েল' ব্যবহার করা হয়, যার অপর নাম 'কারমাইন'। Dactylopius coccus গোত্রের কীটপতঙ্গ গুঁড়ো করে এই রং তৈরি করা হয়।
লিঙ্গবিভেদ
ইউরোপ ও যুক্তরাষ্ট্রে পিঙ্ককে সাধারণত মেয়েদের ক্ষেত্রে প্রযোজ্য ভাবা হয়, আর ছেলেদের জন্য নীল। প্রথম বিশ্বযুদ্ধের কিছুকাল আগে থেকে এই রঙগুলোকে লিঙ্গবোধক (ছেলে/মেয়ে) হিসেবে ব্যবহার করা শুরু হয়। আর নারীবোধক রং হিসেবে পিঙ্ক প্রবর্তিত হয় ১৯৪০-এর দশকে। ২০ শতকে এই চর্চাটি ইউরোপের বিভিন্ন দেশে বিভিন্নরকম ছিল, যেমন কোথাও শিশুর দেহের সঙ্গে মানানসই রঙটি পরানো হতো, আবার অন্যত্র কখনো ছেলেদের কখনোবা মেয়েদের পিঙ্ক পরানো হতো।
অনেকেই    ২০ শতকের আমেরিকায় বিপরীতধর্মী অর্থাৎ ছেলেদের পিঙ্ক পরানোর প্রচলনের কথা লিখেছেন। ১৯১৮ সালে বাণিজ্যিক পত্রিকা আর্নশ'জ ইনফ্যান্টস ডিপার্টমেন্টে একটি প্রবন্ধে বলা হয়: "সাধারণত স্বীকৃত নিয়ম হলো পিঙ্ক ছেলেদের জন্য এবং নীল মেয়েদের জন্য। কারণ পিঙ্ক বেশি বিবেচিত এবং শক্রিশালী রঙ, ছেলেদের জন্যে বেশি উপযোগী, আর নীল, যেটা বেশি মনোরম ও শৌখিন, মেয়েদের জন্যেই ভালো।"
১৯৫০-এর পূর্বেই পিঙ্ক নারীত্বের সাথে সম্পৃক্ত হয়ে গিয়েছিল, তবে এমন পর্যায়ে যে এটি "অপরিহার্য বা সর্বজনীন" ছিলনা, পরে যেরকম হয়েছে।
কারেন্ট বায়োলজির দুজন পুষ্টিবিজ্ঞানীর গবেষণায় বিভিন্ন সংস্কৃতিতে প্রিয় রঙের ক্ষেত্রে নারী পুরুষের মধ্যে লক্ষণীয় পার্থক্য দেখা গিয়েছে। নারী পুরুষ উভয়ই অন্যান্য রঙের ওপর নীলকে প্রাধান্য দিয়েছেন, তবে নারীরা বর্ণলীর বেগুনি-লাল অংশের প্রতি বেশি অনুকূল মত দিয়েছেন, যেখানে পুরুষদের বেশি ঝোঁক ছিল সবুজ-হলুদে। যদিও গবেষণাটিতে কেবল প্রাপ্তবয়স্কদের মত নেয়া হয়েছিলো এবং নারী-পুরুষ উভয়ই নীল পছন্দ করে আর পিঙ্ক রং নিয়ে পরীক্ষা করা হয়নি, তবুও জনপ্রিয় সংবাদমাধ্যমে গবেষণাটিকে দেখানো হয় পিঙ্কের প্রতি মেয়েদের সহজাত আকর্ষণের ইঙ্গিতবহ হিসেবে। এই ভুল সংবাদটি পরে বাজার গবেষণায় উদ্ধৃত হতে থাকে, ফলে নারীদের সহজাত পিঙ্কপ্রিয়তার এই কাল্পনিক ধারণা মার্কিন সংস্কৃতিতে জড়িয়ে পড়ে।
মেয়েদের জন্য বানানো খেলনার মোড়ক বা খেলনাগুলোই পিঙ্ক রঙের করা হয়। লিয়োনেল ট্রেইনস কোম্পানি ১৯৫৭ সালের ক্যাটালগে মেয়েদের জন্য একটি পিঙ্ক রঙের খেলনা মালবাহী ট্রেন বিক্রির অফার রাখে। ট্রেনের বাষ্পইঞ্জিন ও কয়লার বগি ছিল পিঙ্ক রঙের আর অন্যসব মালবাহী বগিগুলো ছিল বিভিন্ন প্যাস্টেল রঙের। ট্রেনের ক্যাবুজ বা রন্ধনশালার রং ছিল বেবি ব্লু (হালকা নীল)। খেলনা ট্রেনটি ব্যবসা করতে পারেনি কারণ কোনো মেয়ে যদি ট্রেন দিয়ে খেলতে চায়, তবে সে বাস্তবের মতো রঙকরা ট্রেনই চাইবে, পিঙ্ক বা নীল নয়। অন্যদিকে, সেই পঞ্চাশের দশকের ছেলেরাও গোলাপি রঙের ট্রেন দিয়ে খেলতে চায়নি, বন্ধুদের সামনে লজ্জার ব্যাপার। যাইহোক, এখন এই ট্রেন সেটটি সংগ্রাহকদের কাছে অমূল্য বস্তু।
২০০৮-এ বিভিন্ন নারীবাদী দলগুলো এবং "স্তন ক্যান্সার সচেতনতা মাস"-এ পিঙ্ক রং দিয়ে নারী ক্ষমতায়নের ইঙ্গিত করে। সারাবিশ্বে স্তন ক্যান্সার চ্যারিটিগুলো রোগটির সম্পর্কে সচেতনতা বৃদ্ধি করতে এই রঙটিকে স্তন ক্যান্সারে আক্রান্তদের প্রতীক হিসেবে ব্যবহার করেছে। এসব চ্যারিটির কাজের একটি কৌশল হলো এই প্রচেষ্টা সমর্থনকারী নারী ও পুরুষদেরকে পিঙ্ক রঙের পোশাক পরতে উৎসাহিত করা।
ভারতে পিঙ্ক দিয়ে "স্বাগতম আলিঙ্গন" বোঝানো হয় আর জাপানে তা 'পুরুষত্ব' বোঝায়।
যৌনতা
উপরে যেমনটি বলা হয়েছে, কালো বা বেগুনির সাথে পিঙ্কের সমন্বয়ে যৌন আবেদনময়তা ও মোহনীয়তা ফুটিয়ে তোলে।
সামাজিক আন্দোলন
নারী, সমকামী, উভকামী বা রূপান্তরকামীদের বিভিন্ন ইস্যুতে সম্পৃক্ত সংগঠনসমূহ পিঙ্ককে তাদের প্রতীকী রং হিসেবে ব্যবহার করে।
হেরাল্ড্রি
হেরাল্ড্রিতে কোনো টিংচারের (রঙ) জন্যই পীঙ্ক শব্দটি ব্যবহার করা হয়না, তবে দুটি বেশ অপরিচিত টিংচার আছে যেগুলো পিঙ্কের কাছাকাছি:
প্রকাশনা/সংবাদমাধ্যম
বাণিজ্য ও খেলাধুলা সম্পর্কিত বেশ অনেকগুলো গুরুত্বপূর্ণ সংবাদপত্রের নিউজপ্রিন্ট কাগজে পিঙ্ক রং ব্যবহার করা হয়। আর গে সম্প্রদায়ের জন্যে প্রকাশিত সংবাদমাধ্যমের সাথেও পিঙ্ক রং সংযুক্ত।
১৮৯৩ সালে লন্ডনের ফিনান্সিয়াল টাইমস পত্রিকার নিউজপ্রিন্টে বিশেষ এক স্যালমন পিঙ্ক রং ব্যবহার করা হতো, কারণ ধোয়া সাদা কাগজের চেয়ে রঙকরা পিঙ্ক কাগজের দাম ছিল কম। এখন এই রঙটি ব্যবহার করা হয় নিউজ স্ট্যান্ড বা প্রেস কিসক থেকে পত্রিকাগুলো আলাদা করার জন্য। খেলাধুলা নিয়ে কিছু পত্রিকায়, যেমন ইতাদির লা গ্যাজেটটা ডেলো স্পোর্টসে পিঙ্ক ব্যবহার করা হয় অন্যসব ত্রিকা থেখে স্বতন্ত্র হবার জন্য। এছাড়াও এরা ইতালির সবচেয়ে গুরুত্বপূর্ণ বাইসাইকেল প্রতিযোগিতা গিরো ডিইতালিয়ার বিজয়ীকে একটি পিঙ্ক রঙের জার্সি পুরস্কার দেয় (দেখুন #ক্রীড়া)।
হোসেন্দী ইউনিয়ন
হোসেন্দী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
মানচিত্রাবলী
মানচিত্রাবলী বা ভূচিত্রাবলী বা মানচিত্র গ্রন্থ বলতে সমগ্র পৃথিবীর বা পৃথিবীর কোনও অঞ্চলের একাধিক মানচিত্রের বাঁধাইকৃত সঙ্কলনকে বোঝায়।
আকার ও ভেতরে পরিবেশিত তথ্যের পরিমাণ ও প্রকৃতি অনুযায়ী বিভিন্ন ধরনের মানচিত্রাবলী প্রকাশিত হতে পারে। কিছু ভ্রমণকারী ছোট আকারের মানচিত্রাবলী বহন করেন, যাতে সড়ক ও দিকনির্দেশনা সংক্রান্ত তথ্য দেওয়া থাকে। ভ্রমণকারীর মানচিত্রাবলী সাধারণত কুণ্ডলিত তারে বাঁধাই করা থাকে, যাতে একে সহজে সমতল করে খোলা রাখা যায়। আবার কিছু কিছু মানচিত্রাবলী অত্যন্ত বৃহৎ ও অনুপুঙ্খ খুঁটিনাটি বিবরণে সমৃদ্ধ, যেগুলি খুলে পড়তে বিশেষ অবলম্বনের প্রয়োজন হতে পারে। একটি আকরগ্রন্থ (রেফারেন্স) হিসেবে ব্যবহৃত সাধারণ মানচিত্রাবলীতে বিভিন্ন স্থানের ভৌগোলিক অবস্থানের উপরে জোর দেওয়া হয়। দেশের ও দেশের প্রশাসনিক উপবিভাজনগুলির রাজনৈতিক সীমানার পাশাপাশি ভূতাত্ত্বিক, ভূরাজনৈতিক, সামাজিক, ধর্মীয় ও অর্থনৈতিক পরিসংখ্যানসমৃদ্ধ মানচিত্রও অন্তর্ভুক্ত করা হতে পারে। বিশেষ বিষয়ের মানচিত্রাবলীতে একটি মাত্র বিষয়ের উপর জোর দেওয়া হয়, যেমন কৃষি বা জলবায়ু। সাধারণ মানচিত্রাবলীগুলিতে স্থানের ছবি, সারণি বা ছকে পরিবেশিত উপাত্ত, বিভিন্ন অঞ্চল সম্পর্কে বাস্তব তথ্য, এবং গ্রন্থের শেষে স্থাননামগুলির একটি নির্ঘণ্ট থাকে যাতে স্থাননামের পাশে পৃষ্ঠাসংখ্যা, এবং মানচিত্রের উল্লম্ব ও অনুভূমিক অক্ষ বরারবর  স্থানটির অবস্থান সংখ্যা ও বর্ণের মাধ্যমে নির্দেশ করা থাকে। কখনও কখনও দ্রাঘিমা ও অক্ষাংশ দ্বারাও নির্ঘণ্টের স্থাননামের মানচিত্রে অবস্থান নির্দেশ করা হতে পারে। আধুনিক কম্পিউটার ও ইন্টারনেটের যুগে এসে বাঁধানো বই ছাড়াও কম্পিউটারের মনিটরের পর্দায় প্রদর্শনযোগ্য মানচিত্র সঙ্কলন প্রকাশ করা হয়ে থাকে।
পৃথিবী ছাড়া সৌরজগতের অন্যান্য গ্রহ ও উপগ্রহের মানচিত্রাবলীও প্রকাশ করা হয়েছে।
টেক্সাসের স্বাধীনতা দিবস
টেক্সাসের স্বাধীনতা দিবস হল ২রা মার্চ, ১৮৩৬-এ টেক্সাসের স্বাধীনতার ঘোষণাপত্র গ্রহণের উদযাপন। ৫৯ জন প্রতিনিধি দ্বারা স্বাক্ষরিত এই নথির সাহায্যে, মেক্সিকান টেক্সাসের বসতি স্থাপনকারীরা আনুষ্ঠানিকভাবে মেক্সিকো থেকে স্বাধীনতা ঘোষণা করে এবং টেক্সাস প্রজাতন্ত্র তৈরি করে।
যাইহোক, এটি একটি সরকারী রাষ্ট্রীয় ছুটি নয় যার ফলে অফিসগুলি বন্ধ থাকে না, বরং এটি একটি "আংশিক কর্মী ছুটি"; রাষ্ট্রীয় অফিসগুলি সেই দিন খোলা থাকে কিন্তু কম কর্মী সহ।
আমাদ দিয়ালো
আমাদ দিয়ালো ত্রাওরে (Amad Diallo; জন্ম: ১১ জুলাই ২০০২) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
২০১৪–১৫ মৌসুমে, আইভোরীয় ফুটবল ক্লাব বোকা বার্কোর যুব পর্যায়ের হয়ে খেলার মাধ্যমে দিয়ালো ফুটবল জগতে প্রবেশ করেছেন এবং পরবর্তীকালে আতালান্তা যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ইতালীয় ক্লাব আতালান্তার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতালান্তার হয়ে ২ মৌসুমে ৪ ম্যাচে ১টি গোল করার পর ২০২০–২১ মৌসুমে তিনি প্রায় ২১ মিলিয়ন ইউরোর বিনিময়ে ইংরেজ ক্লাব ম্যানচেস্টার ইউনাইটেডে যোগদান করেছেন।
প্রারম্ভিক জীবন
আমাদ দিয়ালো ত্রাওরে ২০০২ সালের ১১ই জুলাই তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দিয়ালো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত কোত দিভোয়ার অনূর্ধ্ব-২৩ দলে স্থান পেয়েছেন।
রাজশাহী শিক্ষা বোর্ড সরকারি মডেল স্কুল ও কলেজ
রাজশাহী শিক্ষা বোর্ড মডেল স্কুল ও কলেজ বোয়ালিয়া থানা রাজশাহী   বাংলাদেশের একটি সরকারি কলেজ ।  এই কলেজটি "রাজশাহী শিক্ষা বোর্ড কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি জেলার  অন্যতম  কলেজের স্বীকৃতি পেয়েছে।
ইতিহাস
প্রমত্ত পদ্মাতীরে হযরত শাহ মখদুম রূপোশ (রহ:) এর স্মৃতিধন্য পুণ্যতোয়াভূমি, রেশমনগরী ও দেশনন্দিত শিক্ষানগরী রাজশাহীর প্রাণকেন্দ্র জেলা স্টেডিয়াম সংলগ্ন শালবাগানস্থ মনোরম পরিবেশে প্রতিষ্ঠিত রাজশাহী শিক্ষা বোর্ড সরকারি মডেল স্কুল এন্ড কলেজ। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের তত্ত্বাবধানে এবং রাজশাহী মাধ্যমিক ও উচ্চ মাধ্যমিক শিক্ষা বোর্ডের অর্থায়নে প্রতিষ্ঠিত ও পরিচালিত এক অনন্য শিক্ষালয়। ২০১০ সালে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্র-ছাত্রী ভর্তির মাধ্যমে প্রতিষ্ঠানটি আনুষ্ঠানিকভাবে কার্যক্রম শুরু করে। বর্তমানে প্রতিষ্ঠানে প্রায় ২২০০ ছাত্রছাত্রী অধ্যয়নরত।
সহশিক্ষা কার্যক্রম
শিক্ষার্থীদের মানসিক উৎকর্ষ সাধনের জন্য নিয়মিত পড়ালেখার পাশাপাশি এ প্রতিষ্ঠানে সহশিক্ষা কার্যক্রমের ব্যবস্থা রয়েছে। এর মধ্যে রয়েছে বিতর্ক ও সাংস্কৃতিক প্রতিযোগিতা, ক্রীড়া প্রতিযোগিতা, আবৃত্তি প্রতিযোগিতা, শিক্ষাসফর, বিজ্ঞানমেলা ইত্যাদি।
ভাষা ও সংস্কৃতিচর্চা কেন্দ্র
বিশ্বায়নের সাথে তাল মিলিয়ে আমাদের নতুন প্রজন্মের সৃজনশীলতা, মেধার লালন-পালন ও চর্চার জন্য রয়েছে আধুনিক প্রযুক্তি দ্বারা সুসজ্জিত ভাষা ও সংস্কৃতিচর্চা কেন্দ্র।
মাল্টিমিডিয়া ক্লাসরুম
নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা।
অনুষদ সুমহ
স্কুল শাখা
কলেজ শাখা
অবস্থান
রাজশাহী শিক্ষা বোর্ড মডেল স্কুল ও কলেজ বিমানবন্দর সড়ক,শালবাগান, মতিহার, রাজশাহী , বাংলাদেশ ।
ডেক্কানিরা
ডেক্কানিরা বা ডেক্কানি জনগণ হল উর্দু-ভাষী মুসলমানদের একটি জাতিধর্মী সম্প্রদায় যারা দক্ষিণ ও মধ্য ভারতের দাক্ষিণাত্য অঞ্চলে বসবাস করে বা তাদের পূর্বপুরুষের সন্ধান করে এবং ডেক্কানি উপভাষায় কথা বলে। মহম্মদ বিন তুঘলকের শাসনামলে ১৩২৭ সালে দিল্লি সালতানাতের রাজধানী দিল্লি থেকে দৌলতাবাদে স্থানান্তরিত হওয়ার সময় সম্প্রদায়টির উৎপত্তি হয়। দাক্ষিণাত্যে হিন্দভিভাষী লোকদের স্থানান্তর, এবং স্থানীয় হিন্দুদের ইসলামে ধর্মান্তরিত হওয়ার ফলে, উর্দুভাষী মুসলমানদের একটি নতুন সম্প্রদায়ের সৃষ্টি হয়, যা ডেক্কানি নামে পরিচিত, যারা দাক্ষিণাত্যের  রাজনীতিতে একটি গুরুত্বপূর্ণ ভূমিকা পালন করবে। তাদের ভাষা, ডেক্কানি উর্দু, বাহমানি সালতানাতের সময় ভাষাগত প্রতিপত্তি এবং সংস্কৃতির একটি ভাষা হিসেবে আবির্ভূত হয়েছিল, যা ডেকান সালতানাতে আরও বিকশিত হয়েছিল।
বাহমনিদের মৃত্যুর পর, দাক্ষিণাত্যের সালতানাতের সময়কাল দাক্ষিণাত্য সংস্কৃতির জন্য একটি স্বর্ণযুগ চিহ্নিত করে, বিশেষ করে শিল্পকলা, ভাষা এবং স্থাপত্যে । ডেক্কানি জনগণ মহারাষ্ট্র, তেলেঙ্গানা, অন্ধ্রপ্রদেশ এবং কর্ণাটকের দাক্ষিণাত্য রাজ্যের দ্বিতীয় বৃহত্তম জাতিগোষ্ঠী গঠন করে এবং হায়দ্রাবাদ ও ঔরঙ্গাবাদের পুরানো শহরগুলোতে সংখ্যাগরিষ্ঠতা তৈরি করে। ব্রিটিশ ভারতের বিভক্তি এবং হায়দ্রাবাদের অধিভুক্তির পর, দাক্ষিণাত্যের বাইরে বৃহৎ প্রবাসী সম্প্রদায়গুলো গঠিত হয়, বিশেষ করে পাকিস্তানে, যেখানে তারা উর্দুভাষী সংখ্যালঘু, মুহাজিরদের একটি উল্লেখযোগ্য অংশ তৈরি করে।
ডেক্কানি জনগণকে আরও বিভিন্ন দলে বিভক্ত করা হয়েছে, বিশেষত হায়দ্রাবাদি (হায়দ্রাবাদ ডেকান থেকে), মাইসোরিস ( মহীশূর রাজ্য থেকে), এবং মাদ্রাসি (মাদ্রাজ রাজ্য থেকে) (কুরনুল, নেলোর, গুন্টুর, চেন্নাই মুসলিমসহ)। ডেক্কানি উর্দু হল মহারাষ্ট্র, গোয়া, কর্ণাটক, তেলেঙ্গানা, অন্ধ্র প্রদেশ রাজ্যের বেশিরভাগ মুসলমানদের মাতৃভাষা এবং তা তামিলনাড়ুর মুসলমানদের একটি অংশ দ্বারা কথ্য।
ইতিহাস
ডেক্কানি শব্দ (   প্রাকৃত দক্ষিণ থেকে "দক্ষিণ") ১৪৮৭ খ্রিস্টাব্দে সুলতান মাহমুদ শাহ বাহমানী দ্বিতীয়ের সময় বাহমানি শাসকদের দরবারে উদ্ভূত হয়েছিল। বাহমানিদ সাম্রাজ্য প্রতিষ্ঠা করেছিলেন হাসান গাঙ্গু, যিনি দিল্লির বাসিন্দাদের মধ্যে একজন ছিলেন যারা দিল্লি সালতানাতের সময় দাক্ষিণাত্যে একটি বৃহৎ মুসলিম নগর কেন্দ্র নির্মাণের উদ্দেশ্যে দৌলতাবাদে অভিবাসন করতে বাধ্য হয়েছিল। এই উত্তর ভারতীয় উর্দুভাষী অভিবাসীরা একটি স্বাধীন রাষ্ট্র প্রতিষ্ঠা করে এবং শেষ পর্যন্ত একটি স্বতন্ত্র ডেক্কানি রাজনৈতিক পরিচয় গ্রহণ করতে শুরু করে।
যদিও সংখ্যায় কম, ডেক্কানিরা তামিল এবং তেলেগু এলাকায় অসম ক্ষমতাবান হয়ে ওঠে কারণ তারা সৈন্য এবং চাকুরীজীবীদের অন্তর্ভুক্ত করে যারা এই অঞ্চলের প্রথম বড় মুসলিম রাজনৈতিক অভিজাত গোষ্ঠী গঠন করেছিল।
বিজয়নগর যুদ্ধ
দক্ষিণ দাক্ষিণাত্যের দুটি প্রধান হিন্দু রাজ্য, ওয়ারাঙ্গল এবং বিজয়নগরের সাথে বাহমানিদের আক্রমণাত্মক সংঘর্ষ, তাদের বিশ্বাসী যোদ্ধা হিসেবে মুসলমানদের মধ্যে সুপরিচিত করে তোলে। আহমদ শাহ বাহমানি ১৪২৫ সালে ওয়ারাঙ্গল রাজ্য জয় করেন এবং এটিকে সাম্রাজ্যের সাথে যুক্ত করেন। বিজয়নগর সাম্রাজ্য, যা মাদুরাই সালতানাতকে চার দশক ধরে চলা সংঘর্ষের পর পরাজিত করেছিল, উত্তর দাক্ষিণাত্যের বাহমানিদের মধ্যে গোদাবরী-অববাহিকা, তুঙ্গবধরা দোয়াব এবং মারাঠাওয়াড়া দেশের নিয়ন্ত্রণে একটি প্রাকৃতিক শত্রু খুঁজে পেয়েছিল, যদিও তাদের যুদ্ধ ঘোষণার অজুহাত খুব কমই প্রয়োজন ছিল। বাহমানিড এবং বিজয়নগরের মধ্যে সামরিক সংঘাত প্রায় একটি নিয়মিত ঘটনা ছিল এবং যতদিন এই রাজ্যগুলো অব্যাহত ছিল তা ততদিন স্থায়ী ছিল। এই সামরিক সংঘর্ষের ফলে উভয় পক্ষের দ্বারা প্রতিদ্বন্দ্বিতাপূর্ণ এলাকায় ব্যাপক ধ্বংসযজ্ঞ ঘটে, যার ফলে প্রচুর জীবন ও সম্পদের ক্ষতি হয়। এসময় সামরিক দাসত্ব ছিল, বিজয়নগর থেকে বন্দী ক্রীতদাসদের ইসলামে ধর্মান্তরিত করে এবং আয়োজক সমাজে একীভূত করে একটি ডেক্কানি পরিচয় গ্রহণ করানো হয়, যাতে তারা বাহমানিদ সাম্রাজ্যের মধ্যে সামরিক কর্মজীবন শুরু করতে পারে। এটি ছিল নিজাম-উল-মুলক বাহরির মতো শক্তিশালী রাজনৈতিক নেতাদের উৎপত্তির কারণ।
দাক্ষিণাত্য সালতানাত
বৈচিত্র্যময় উৎপত্তির পাঁচটি দাক্ষিণাত্য সালতানাত বৈধতার ভিত্তি হিসেবে বাহমানিদ রাজবংশের উত্তরসূরি রাষ্ট্র হিসেবে চিহ্নিত করতে থাকে এবং তাদের নিজস্ব মুদ্রা জারি না করে বাহমানিদের মুদ্রা তৈরি করে। তাদের আদালতে একটি ভাগ করা পরিচয় গোষ্ঠী বিদ্যমান ছিল যা তাদের রাজনৈতিক ব্যবস্থার সাথে সবচেয়ে বেশি যুক্ত ছিল এবং প্রতিশ্রুতিবদ্ধ ছিল, যা পারস্যের ইতিহাসগ্রন্থে ডেক্কানিরা নামে পরিচিত। দাক্ষিণাত্যের দৃষ্টিভঙ্গি দাক্ষিণাত্যের রাজনৈতিক ল্যান্ডস্কেপের সংজ্ঞার জন্য অনেকাংশে দায়ী ছিল। নিজাম শাহ এবং বেরার শাহ ডেক্কানী মুসলিম দলের প্রধানদের দ্বারা প্রতিষ্ঠিত হয়েছিল। আদিল শাহী সালতানাত, যেটি একজন শিয়া জর্জিয়ান ক্রীতদাস দ্বারা প্রতিষ্ঠিত হয়েছিল, এছাড়াও ইব্রাহিম আদিল শাহ প্রথমের অধীনে একটি ডেক্কানি জাতিগত এবং রাজনৈতিক পরিচয়ে পরিবর্তিত হয়েছিল, যিনি সুন্নিবাদ (ডেক্কানি মুসলমানদের ধর্ম) প্রতিষ্ঠা করেছিলেন।  তিনি আফাকিদের (পার্সিয়ানদের) হেয় করেন এবং কিছু ব্যতিক্রম ছাড়া তাদের পদ থেকে বরখাস্ত করেন, তাদের জায়গায় স্থলাভিষিক্ত করেন ডেক্কানি দলের উচ্চপদস্থ ব্যক্তিবর্গ।    নিজাম শাহী সুলতান হোসেন নিজাম শাহের নেতৃত্বে একটি জোটে একত্রিত হয়ে, পাঁচটি দাক্ষিণাত্য সুলতান তালিকোটার যুদ্ধে হিন্দু বিজয়নগর সাম্রাজ্যকে পরাজিত করে, যার ফলে বিজয়নগরের সমাপ্তি হয়। হোসেন নিজাম শাহ ব্যক্তিগতভাবে বিজয়নগর সম্রাট রাম রায়ের শিরশ্ছেদ করেন।
১৮ তম শতাব্দী
দক্ষিণ ভারতের পশ্চিমাঞ্চলের মারভা এবং কাল্লার যোদ্ধা প্রধানরা দাখনি পটভূমির মুসলিম সামরিক ব্যক্তিদের অনেক খোঁজাখুঁজি করতেন। তাদের দুর্গ শহরগুলো শীঘ্রই অভিবাসী দাখনি এবং উর্দু-ভাষী পরিষেবা লোকদের ঘনত্ব অর্জন করে, যাদের বেশিরভাগই সুন্নি। এই আগমনকারীদের মধ্যে অভিজ্ঞ যোদ্ধারা অন্তর্ভুক্ত ছিল যারা উত্তর ভারতের মুঘল এবং মুসলিম রাজ্যগুলোর সাথে সেবা করতে দেখা গিয়েছিল। এটিই ছিল হায়দার আলী এবং টিপু সুলতানের মতো শাসকদের অভূতপূর্ব উত্থানের উৎস।
মহীশূরের সুলতানাত-ই-খুদাদাদ
হায়দার আলী প্রথমে মহীশূরের হিন্দু ওয়াদেয়ার রাজ্যের একজন সাধারণ সৈনিক হিসেবে কাজ করেছিলেন এবং ১৭৪৯ সালে একজন অশ্বারোহী অফিসার হয়েছিলেন। হায়দার আলী সেনাবাহিনীর নিয়ন্ত্রণ নেওয়ার সাথে সাথেই তিনি আদালতের রাজনীতির সুযোগ নিয়ে শ্রীরঙ্গপাটনায় প্রবেশ করেন এবং নিজেকে মহীশূরের শাসক ঘোষণা করেন। ১৭৬১ সালে একজন সামরিক স্বৈরশাসক হিসেবে প্রতিষ্ঠিত হওয়ার পর, হায়দার আলী হঠাৎ প্রভুদের পরিবর্তন থেকে জনগণের মনোযোগ সরানোর জন্য মারাঠাদের বিরুদ্ধে একটি বিনা প্ররোচনামূলক যুদ্ধ শুরু করেন। মাধব রাওকে প্রত্যাহার করে, তিনি বেদনুর, সুন্দা এবং কার্নুল্যান্ডের হিন্দু রাজত্ব দখল করেন এবং এর বিপুল লুণ্ঠন হায়দার আলীর ক্ষমতাকে ব্যাপকভাবে বৃদ্ধি করে।
সংস্কৃতি
থাম্ব| ওসমানিয়া বিশ্ববিদ্যালয়ের ছাত্ররা, প্রায় ১৯৪০ এর দশকে, শেরওয়ানি পরা
গডফ্রি কপলি
স্যার গডফ্রি কপলি, দ্বিতীয় ব্যারনেট, এফআরএস (Godfrey Copley, 2nd Baronet; ১৬৫৩ - ৯ই এপ্রিল, ১৭০৯) সম্পদশালী ইংরেজ ভূমিমালিক, শিল্প সংগ্রাহক ও জনপ্রিয় ব্যক্তিত্ব। তিনি দক্ষিণ ইয়র্কশায়ারের স্প্রটবরোতে থাকতেন। এখান থেকেই সংসদ সদস্য নির্বাচিত হয়েছিলেন।
তাকে সবচেয়ে বেশি স্মরণ করা হয় রয়েল সোসাইটির বিখ্যাত কপলি মেডেল-এর মাধ্যমে। তিনি ১৭০৯ সালে রয়েল সোসাইটিকে এই বার্ষিক পুরস্কার প্রদানের জন্য অনুদান দিয়েছিলেন। বৈজ্ঞানিক অর্জনের জন্য সোসাইটির সর্বোচ্চ পুরস্কার এটি।
কপলি ১৬৬১ সালে কিং চার্লস ২ কর্তৃক স্বীকৃত এক ব্যারনেটের ছেলে। ১৬৭৮ সালে তিনি নিজ পিতার উপাধি গ্রহণ করেন। ১৬৯১ সালে তাকে রয়েল সোসাইটির সদস্য করে নেয়া হয়। ১৬৭৯ থেকে ১৬৮৫ সাল পর্যন্ত অ্যাল্ডোবরো থেকে নির্বাচিত সংসদ সদস্য হিসেবে দায়িত্ব পালন করেন। এরপর ১৬৯৫ খেবে ১৭০৯ সাল পর্যন্ত থার্স্ক-এর সংসদ সদস্যের দায়িত্ব পালন করেন। এছাড়া পাবলিক অ্যাকাউন্টের কমিশনার এবং সেনাবাহিনীর অ্যাকাউন্ট কন্ট্রোলারের দায়িত্ব পালন করেছিলেন।
ইন্দুবালা দেবী
ইন্দুবালা দেবী  (Indubala Devi) ( নভেম্বর, ১৮৯৮ – ৩০ নভেম্বর , ১৯৮৪) বাংলার খ্যাতনামা গায়িকা-অভিনেত্রী এবং নজরুলগীতির প্রবাদপ্রতিম শিল্পী ।
জন্ম ও প্রারম্ভিক জীবন
ইন্দুবালার জন্ম ১৮৯৮ খ্রিস্টাব্দের নভেম্বরে বৃটিশ  ভারতের অমৃতসরে। পিতা মতিলাল ছিলেন কবি মনমোহন বসুর দ্বিতীয় পুত্র।  ইন্দুবালার মা রাজাবালা ট্রাপেজি হিসাবে কাজ করতেন পিতার 'গ্রেট বেঙ্গল সার্কাসে'। তবে ইন্দুবালার জন্মের পর তার মা সার্কাসের কাজ ছেড়ে চলে আসেন কলকাতায় এবং আশ্রয় পান জীবনকৃষ্ণ ঘোষের কাছে এবং সঙ্গীতচর্চা শুরু করেন। মায়ের কাছে ইন্দুবালা গান শেখার পর প্রথমে সঙ্গীত চর্চা শুরু করেন গৌরীশঙ্কর মিশ্রের কাছে। এ ছাড়াও তালিম নেন কালীপ্রসাদ মিশ্র, ইলাহি বক্স এবং কিংবদন্তি সঙ্গীতশিল্পী গওহর জানের  কাছে। পরবর্তীকালে তিনি যাঁদের সান্নিধ্য পান তারা হলেন গিরীন চক্রবর্তী, কমল দাশগুপ্ত, সুবল দাশগুপ্ত, জামিরুদ্দিন খান এবং কাজী নজরুল ইসলাম। পরবর্তীকালে ইন্দুবালা হয়ে ওঠেন নজরুলগীতির প্রবাদপ্রতিম শিল্পী।
সঙ্গীত ও অভিনয় জীবন
আঠারো বছর বয়সে তার প্রথম গানের রেকর্ড - 'ওরে মাঝি তরী হেথায়' এবং 'তুমি এস হে, এস হে'। শোভাবাজার রাজবাড়ি, কালীকৃষ্ণ ঠাকুরের বাড়ি, হরেন শীল ও খেলাত ঘোষের বাড়ির তিনি নিয়মিত গায়িকা ছিলেন। ১৯২৭ খ্রিস্টাব্দে যখন ইন্ডিয়ান ব্রডকাস্টিং সার্ভিস (পরবর্তীতে অল ইন্ডিয়া রেডিও বা আকাশবাণী) যখন সম্প্রচার শুরু করে, দ্বিতীয় দিনের শিল্পী ছিলেন ইন্দুবালা। পরবর্তী পঞ্চাশ বৎসর ধরে তিনি ছিলেন বেতারের নিয়মিত শিল্পী। ১৯৩৬ খ্রিস্টাব্দে মহীশূর রাজদরবারে র সভা-গায়িকা হিসাবেও কাজ করেছেন। প্রায় পাঁচ দশকের বেশি সময় ধরে বাংলার ঘরে ঘরে বাজত ইন্দুবালার গান-
সঙ্গীতের পাশাপাশি নাটক ও সিনেমায় তিনি অভিনয় করেছিলেন। অভিনয় শুরু করেন ১৯২২ খ্রিস্টাব্দে সার্কাসের মেয়েদের নিয়ে তৈরি তার মায়ের 'রামবাগান ফিমেল কালী থিয়েটার' এ। পরে বাংলা মঞ্চের বহু নাটকে তিনি অংশ নিয়েছিলেন।  শিশিরকুমার ভাদুড়ীর সঙ্গে প্রথম অভিনয় করেন 'প্রফুল্ল' নাটকে।  স্টার থিয়েটারে ' নসীরাম' নাটকে প্রথম দানীবাবুর সঙ্গে অভিনয় করার সুযোগ পান। চলচ্চিত্রে তার প্রথম অভিনয় ১৯৩৩ খ্রিস্টাব্দে 'যমুনা পুলিন' ছায়াছবিতে। এরপর একে একে তিনি ৪৮ টি ছবিতে অভিনয় করেন। উল্লেখযোগ্য ছবিগুলি ছিল -
বাংলা ও হিন্দি ছাড়াও তিনি তামিল, তেলুগু, উর্দু ওড়িয়া পাঞ্জাবি ছবিতেও অভিনয় করেছেন। ভালো নাচতে পারতেন। ১৯৫৬ খ্রিস্টাব্দে বারবণিতাদের নিয়ে তিনি যে সম্মেলনের প্রয়াস করেছিলেন তার নাম দিয়েছিলেন 'সমাজ উপেক্ষিতা পতিতা নারীদের সম্মেলন'।
সম্মাননা
১৯৭৫ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন। ১৯৭৬ খ্রিস্টাব্দে এইচএমভি  গোল্ডেন ডিস্ক এবং আকাশবাণী থেকে পুরস্কার লাভ করেন।
মৃত্যু
ইন্দুবালা দেবী ১৯৮৪ খ্রিস্টাব্দে ৩০ শে নভেম্বর কলকাতায় প্রয়াত হন।
ওমান জাতীয় মহিলা ক্রিকেট দল
ওমান জাতীয় মহিলা ক্রিকেট দল বিশ্ব মহিলা ক্রিকেটের মঞ্চে ওমানের হয়ে প্রতিদ্বন্দ্বিতা করে। ২০০০ সাল থেকে এটি আইসিসির সদস্য।
২০০৯ এশিয়ান মহিলা টি২০ চ্যাম্পিয়নশিপ-এ ওমান দল মালয়েশিয়ায় প্রথম ক্রিকেট ম্যাচ খেলে। গ্রুপ পর্বে কেবলমাত্র কুয়েতের সাথে জিতেছিল। ভুটানের কাছে হেরে দশম স্থান অধিকার করেছিল।
টি২০আই রেকর্ড
১৩০/৬ বনাম, ১৮ জানুয়ারি ২০২০, ওয়েস্ট এন্ড পার্ক আন্তর্জাতিক ক্রিকেট স্টেডিয়াম, দোহা
৪৪ (সাক্ষী শেট্টি) বনাম, ১৮ জানুয়ারি ২০২০, ওয়েস্ট এন্ড পার্ক আন্তর্জাতিক ক্রিকেট স্টেডিয়াম, দোহা
৩/৮ (অংশিতা তিওয়ারি) বনাম, ১৯ জানুয়ারি ২০২০, ওয়েস্ট এন্ড পার্ক আন্তর্জাতিক ক্রিকেট স্টেডিয়াম, দোহা
কথ্য ভাষা
বাংলা ভাষার কথ্যরূপ এবং লিখিত রূপের মধ্যে পার্থক্য উল্লেখযোগ্য। আঞ্চলিকতা ছাড়াও বাচনভঙ্গী এবং প্রকাশভঙ্গীতে ব্যাপক রূপান্তর লক্ষ্য করা যায়।
যেমন ঢাকার প্রমিত সমাজে কথ্যভাষায় তৎসম শব্দের ব্যবহারে অনীহা লক্ষ্য করা যায়।
স্থির চুম্বকত্ব
থাম্ব|চৌম্বকীয় পদার্থগুলিতে ব্যবহৃত গৌসের আইনের আলংকারিক উপস্থাপনা স্থির চুম্বকত্ব (ইংরেজি ভাষায়: Magnetostatics) বলতে স্থির চৌম্বক ক্ষেত্রের অধ্যয়নকে বোঝায়। স্থির তড়িতে আধান স্থির থাকে অর্থাৎ চলাচল করে না। কিন্তু স্থির চুম্বকত্বে তড়িৎ প্রবাহ স্থির থাকে, অর্থাৎ কেবল একমুখী প্রবাহ (ডিসি) থাকে। তড়িৎ স্থির না থাকলেও স্থির চুম্বকত্ব প্রয়োগ করা যায়, তড়িৎ প্রবাহ দিক পরিবর্তী না হলেই হল।
নসীহত
নসীহত (نصيحة ) নাসীহা, নাসীহাহ হল একটি আরবি শব্দ যার অর্থ উপদেশ। এর মানে দায়িত্বশীলতার পরামর্শও হতে পারে (বিশেষত ইসলামী পরিপ্রেক্ষিতে)। ইসলামী নবী মুহাম্মদ দ্বীনকে (ধর্ম) নসীহত (উপদেশ, দ্বায়িত্বশীলতা, উত্তম পরামর্শ) হিসাবে বর্ণনা করেছেন। নসীহত চাওয়াকে সাধারণত নসীহতের বা জ্ঞানের অভাবের তুলনায় অধিকাংশ ক্ষেত্রে কিংবা ভক্তিমূলক আচরণ হিসেবেই ইতিবাচক হিসেবে গণ্য করা হয়। যদিও এই কাজে কাওকে তিরস্কার বা বকাঝকা করা হতে পারে, এটি বেশিরভাগ ক্ষেত্রেই উপদেশদাতা করে থাকেন বিষয়ের গুরুত্ব বোঝানোর জন্য। নসীহত সাধারণত এটা নিশ্চিত করতে করা হয় যে, কেউ ইসলামের শিক্ষাকে যথাযথভাবে প্রযোগ করছে কিনা।
মোতাহার উদ্দিন
মোতাহার উদ্দিন (২৪ আগস্ট ১৯৩৫ – ১০ জানুয়ারী ১৯৭৪) যিনি মোতাহার উদ্দিন মাস্টার নামে পরিচিত। বাংলাদেশের ভোলা জেলার রাজনীতিবিদ, মুক্তিযোদ্ধা ও তৎকালীন বাকেরগঞ্জ-৩ (বরিশাল-৩) আসনে সংসদ সদস্য ছিলেন।
জন্ম ও প্রাথমিক জীবন
মোতাহার উদ্দিন ২৪ আগস্ট ১৯৩৫ সালে ভোলার লালমোহনের হাওলাদার বাড়িতে জন্মগ্রহণ করেন। তার পিতা মৌলভী সুলতান আহমেদ মাদ্রাসার শিক্ষক ও মাতা আছিয়া খাতুন গৃহিণী ছিলেন। ছয় বোন এক ভাইয়ের মধ্যে তিনি সবার বড় ছিলেন। তার স্ত্রী মাহমুদা বেগম। তাদের দুই ছেলে ও দুই মেয়ে।
রাজনৈতিক জীবন
মোতাহার উদ্দিন ১৯৬২ সালে ইউনিয়ন পরিষদের মেম্বার নির্বাচিত হয়ে একই বছরে চেয়ারম্যান নির্বাচিত হণ। ১৯৭০ সালের পাকিস্তানের জাতীয় পরিষদ নির্বাচনে আওয়ামী লীগের প্রার্থী হিসেবে জাতীয় পরিষদ সদস্য নির্বাচিত হন। ১৯৭১ সালে তিনি মুক্তিযোদ্ধে অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৩ (বরিশাল-৩) আসন থেকে সংসদ সদস্য নির্বাচিত হন।
মৃত্যু
মোতাহার উদ্দিন ১০ জানুয়ারী ১৯৭৪ সালে ভোলার লালমোহনের গজারিয়া বাজারে আততায়ীর গুলিতে মৃত্যুবরণ করেন।
আব্দুল হাকিম সরকার
শিক্ষাজীবন
তিনি ঢাকা বিশ্ববিদ্যালয়ের ছাত্র ছিলেন, মাস্টার্স শেষ করে ঢাকা বিশ্ববিদ্যালয়ে প্রভাষক হিসেবে নিযুক্ত হন।
চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন
চিরায়ত তড়িৎচুম্বকত্বের সূত্রগুলোকে বিশেষ আপেক্ষিকতার নিয়মে "সুস্পষ্ট সহ-ভেদাংকের" মাধ্যমে লেখার পদ্ধতিকেই চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন (ইংরেজি ভাষায়: Covariant formulation of classical electromagnetism) বলে। সুস্পষ্ট সহ-ভেদাংকের মাধ্যশে লিখা বলতে সহ-ভেদাংকভিত্তিক চার-ভেক্টর বা টেন্সরের মাধ্যমে লেখাকে বোঝায়। এভাবে লেখার মাধ্যমে বোঝা যায়, চিরায়ততড়িৎচুম্বকত্বের সূত্রগুলো যে কোন জড় স্থানাংক ব্যবস্থায় একই রকম আচরণ করে। পাশাপাশি এর মাধ্যমে ক্ষেত্র ও বলগুলোকে এক জড় কাঠামো থেকে আরেক জড় কাঠামোতে অনুবাদ করা যায়।
সাঁউ তুমি ও প্রিন্সিপি জাতীয় ফুটবল দল
সাঁউ তুমি ও প্রিন্সিপি জাতীয় ফুটবল দল (São Tomé and Príncipe national football team) হচ্ছে আন্তর্জাতিক ফুটবলে সাঁউ তুমি ও প্রিন্সিপির প্রতিনিধিত্বকারী পুরুষদের জাতীয় দল, যার সকল কার্যক্রম সাঁউ তুমি ও প্রিন্সিপির ফুটবলের সর্বোচ্চ নিয়ন্ত্রক সংস্থা সাঁউ তুমীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৫ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ২রা মে তারিখে, সাঁউ তুমি ও প্রিন্সিপি প্রথমবারের মতো আন্তর্জাতিক খেলায় অংশগ্রহণ করেছে; গ্যাবনে অনুষ্ঠিত উক্ত ম্যাচে সাঁউ তুমি ও প্রিন্সিপি গ্যাবনের কাছে ৬–১ গোলের ব্যবধানে পরাজিত হয়েছে।
৭,০০০ ধারণক্ষমতাবিশিষ্ট ১২ই জুলাই জাতীয় স্টেডিয়ামে ফালকন ও তোতার দল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁউ তুমি ও প্রিন্সিপির রাজধানী সাঁউ তুমিতে অবস্থিত। বর্তমানে এই দলের ম্যানেজারের দায়িত্ব পালন করছেন আদ্রিয়ানো এউসেবিও এবং অধিনায়কের দায়িত্ব পালন করছেন তিহুয়ানার আক্রমণভাগের খেলোয়াড় লুইস লেয়ান আনজোস।
সাঁউ তুমি ও প্রিন্সিপি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সাঁউ তুমি ও প্রিন্সিপি এপর্যন্ত একবারও অংশগ্রহণ করতে সক্ষম হয়নি।
জোয়াজিফেল সোয়ারেস, জে ভারেলা, হুয়ারি কারদোসো, লুইস লেয়ান আনজোস এবং হাইর নুনেসের মতো খেলোয়াড়গণ সাঁউ তুমি ও প্রিন্সিপির জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১২ সালের মার্চ মাসে প্রকাশিত র‌্যাঙ্কিংয়ে সাঁউ তুমি ও প্রিন্সিপি তাদের ইতিহাসে সর্বোচ্চ অবস্থান (১১৫তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সাঁউ তুমি ও প্রিন্সিপির সর্বোচ্চ অবস্থান হচ্ছে ১৬৬তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ১৯৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
লিদিয়া তারান
লিদিয়া আনাতোলিভনা তারান ( Лідія Анатоліївна Таран , জন্ম ১৯ সেপ্টেম্বর, ১৯৭৭) একজন ইউক্রেনীয় টেলিভিশন উপস্থাপক। সে ইংরেজিতে কথা বলে।
জীবনের প্রথমার্ধ
তারান কিয়েভে সাংবাদিকদের একটি পরিবারে জন্মগ্রহণ করেন।
কর্মজীবন
তিনি রেডিওতে তার সাংবাদিকতা জীবন শুরু করেছিলেন, কিন্তু টেলিভিশন তাকে একজন সত্যিকারের তারকা বানিয়েছে। তার প্রধান পেশার পাশাপাশি, তারান তার সামাজিক প্রকল্প "টু রিয়েলাইজ এ ড্রিম"-এও সফলভাবে জড়িত, যার লক্ষ্য ইউক্রেনের গুরুতর অসুস্থ শিশুদের স্বপ্ন বাস্তবায়ন করা।
২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা
ব্যক্তিগত জীবন
আগস্ট ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ভ্যাসিলিনা রয়েছে।
২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা ২০১০ পর্যন্ত, তারান উপস্থাপক আন্দ্রি ডোমানস্কির সাথে বিয়ে করেছিলেন, যার সাথে তার একটি কন্যা
চিরায়ত তড়িৎচুম্বকত্ব
ম্যাক্সওয়েলের সমীকরণ এবং লোরেন্‌ৎস বল এই তত্ত্বের মূল কাঠামো গঠন করে।
অটো ডিলস
অটো পল হারমান ডিলস (২৩ জানুয়ারি ১৮৭৬ – ৭ মার্চ ১৯৫৪) ছিলেন একজন জার্মান রসায়নবিদ। তার সবচেয়ে উল্লেখযোগ্য কাজ হচ্ছে কার্ট অ্যাল্ডারের সাথে ডিলস অ্যালডার প্রতিক্রিয়াতে ডায়েন সংশ্লেষণের পদ্ধতি উদ্ভাবন। এই জুটি তাদের কাজের জন্য ১৯৫০ সালে রসায়নে নোবেল পুরস্কার পেয়েছিল। চক্রীয় জৈব যৌগগুলি সংশ্লেষনের তাদের পদ্ধতি সিন্থেটিক রাবার এবং প্লাস্টিকের জন্য মূল্যবান প্রমাণিত হয়েছে। তিনি তার পড়াশোনা বার্লিন বিশ্ববিদ্যালয়ে শেষ করেছেন, যেখানে তিনি পরে কাজ করেছিলেন। ডিলস যখন নোবেল পুরস্কার জয়ী গবেষণা কর্মটি সম্পন্ন করেন তখন তিনি কিয়েল বিশ্ববিদ্যালয়ে কর্মরত ছিলেন এবং ১৯৪৫ সালে অবসর নেওয়ার আগ পর্যন্ত তিনি সেখানেই থেকে যান। ডিলস বৈবাহিক জীবনে পাঁচ ছেলেমেয়ে জন্ম দিয়েছেন। তিনি ১৯৫৪ সালে মারা যান।
পেশাদারী ক্যারিয়ার
থাম্ব|জার্মানির কিয়েলে অটো ডিলসের জন্য স্মরণীয় ফলক বার্লিন বিশ্ববিদ্যালয় থেকে স্নাতক হওয়ার পরপরই তাকে বিদ্যালয়ের রসায়ন ইনস্টিটিউটে একটি পদ দেওয়া হয়েছিল। তিনি স্কুলে দ্রুত পদে পদে পদে পদে পদে পদে পদে পদে পদে পদে পদে পদে পদে পদে পদে পদে পদে আসেন এবং শেষ পর্যন্ত ১৯১৩ সালে বিভাগীয় প্রধান হিসাবে অবসান করেন। তিনি ১৯১৫ সাল অবধি বার্লিন বিশ্ববিদ্যালয়ে ছিলেন, যখন তিনি কিয়েল বিশ্ববিদ্যালয়ে পদ গ্রহণ করেন, যেখানে তিনি ১৯৪৫ সালে অবসর গ্রহণ অবধি অবধি থাকতেন। এটি কিয়েলে তার সময়ে ছিল, যেখানে তিনি কর্ট অ্যাল্ডারের সাথে ডিলস-অ্যাল্ডার প্রতিক্রিয়া বিকাশের জন্য কাজ করেছিলেন, যার জন্য তারা 1950 সালে রসায়নে নোবেল পুরস্কার পেয়েছিলেন। অ্যাল্ডারের সাথে তার কাজ একটি সিনথেটিক পদ্ধতি তৈরি করেছে যা অসম্পৃক্ত চক্রীয় যৌগগুলির সংশ্লেষণের অনুমতি দেয়। সিন্থেটিক রাবার এবং প্লাস্টিকের যৌগের উত্পাদনতে এই কাজটি গুরুত্বপূর্ণ ছিল। কেন্দ্র|থাম্ব|640x640পিক্সেল|ডিলস এবং অ্যাল্ডার 1928 সালে আবিষ্কার করেছিলেন প্রতিক্রিয়া
ব্যক্তিগত জীবন
ডিলস ১৯০৯ সালে পলা জিয়েরকে বিয়ে করেছিলেন। এই দম্পতির একসাথে পাঁচ সন্তান, তিন ছেলে ও দুই মেয়ে ছিল। তার দ্বিতীয় পুত্র দ্বিতীয় বিশ্বযুদ্ধের সময় অ্যাকশনে মারা গিয়েছিলেন । তার অবসর সময়ে, ডিলস পড়া, সংগীত এবং ভ্রমণ উপভোগ করেছিলেন। ১৯৫৪ সালের ৭ ই মার্চ তিনি মারা যান।
২০২০-২৩ আইসিসি ক্রিকেট বিশ্বকাপ সুপার লিগ
২০২০-২০২৩ আইসিসি ক্রিকেট বিশ্বকাপ সুপার লিগ (The 2020–23 ICC Cricket World Cup Super League) একদিনের আন্তর্জাতিক (ওডিআই) এর একটি উদ্বোধনী সংস্করন হবে। উক্ত লিগ প্রতিযোগিতাটি জুলাই ২০২০ থেকে শুরু হয়ে মার্চ ২০২৩ পর্যন্ত চলবে এবং ২০২৩ ক্রিকেট বিশ্বকাপের বাছাইপর্বের কাজ সম্পন্ন করবে। ৩০ জুলাই ২০২০ থেকে শুরু ইংল্যান্ড ও আয়ারল্যান্ডের মধ্যকার সিরিজ ছিল লিগের প্রথম ম্যাচ। কোভিড-১৯ মহামারী লিগের শুরুতে প্রভাব বিস্তার করে, বেশ কয়েকটি ধারাবাহিক ম্যাচ স্থগিত করা হয়।
টুর্নামেন্টে ১৩টি আন্তর্জাতিক দলকে অন্তর্ভুক্ত করা হবে। এর মধ্যে ১২টি হচ্ছে আন্তর্জাতিক ক্রিকেট কাউন্সিলের পূর্ণ সদস্য এবং ২০১৫-১৭ আইসিসি বিশ্ব ক্রিকেট লিগ চ্যাম্পিয়নশিপ বিজয়ী নেদারল্যান্ডস এই প্রতিযোগিতার জন্য যোগ্যতা অর্জন করেছে। প্রতিটি দল একটি করে ওডিআই সিরিজ খেলবে ১২টি দলের মধ্যে ৮টি দলের সাথে। চারটি সিরিজ অনুষ্ঠিত হবে নিজ দেশের মাঠে এবং অপর চারটি সিরিজ অনুষ্ঠিত হবে বিপক্ষ দলের খেলার মাঠে। প্রতিটি সিরিজে থাকবে তিনটি একদিনের আন্তর্জাতিক খেলা।
প্রতিযোগী দল ও যোগ্যতা অর্জন
thumb|right|upright=2.5|alt=২০২৩ ক্রিকেট বিশ্বকাপে যোগ্যতা অর্জনের লেখচিত্র
২০২৩ বিশ্বকাপের যোগ্যতা অর্জন
বিশ্বকাপের জন্য শীর্ষ ৭টি দল ও ২০২৩ বিশ্বকাপের আয়োজক দল ভারত সহ মোট ৮টি দল স্বয়ংক্রিয়ভাবে যোগ্যতা অর্জন করবে। বাকী পাঁচটি দল, অনির্ধারিত সংখ্যক এসোসিয়েট সদস্য দলের সাথে বাছাইপর্ব খেলবে। সেখান থেকে মাত্র দুটি দল ফাইনাল প্রতিযোগিতার মধ্যদিয়ে বিশ্বকাপ খেলার যোগ্যতা অর্জন করবে।
তালিকা সূচি
২০ জুন ২০১৮ তারিখে ২০১৮-২৩ আইসিসি ভবিষ্যত ট্যুর পরিকল্পনার অংশ হিসাবে খেলার তালিকা সূচি প্রকাশ করা হয়।
১অস্ট্রেলিয়া ক্রিকেট বোর্ড আফগানিস্তানের বিপক্ষে এই ম্যাচগুলো থেকে নিজেদের প্রত্যাহার করে নেয়। ২দক্ষিণ আফ্রিকা পুরুষ ক্রিকেট দল অস্ট্রেলিয়ার বিপক্ষে এই ম্যাচগুলো থেকে প্রত্যাহার করে নেয়। ৩এই সিরিজের তিনটি ম্যাচের প্রথমটি ২০২১ সালের নভেম্বরে খেলা হয়েছিল। বাকি দুটি ম্যাচ ২০২৩ সালের মার্চ-এপ্রিলের জন্য নির্ধারিত রয়েছে।
যে কোন দলের সাথে যে চারটি দল উক্ত প্রতিযোগিতায় একে অপরের মুখোমুখি হবে না তাদের তালিকা নিম্নরূপ
ইংল্যান্ড ব আয়ারল্যান্ড
এই সিরিজটি মূলত সেপ্টেম্বর ২০২০ এর জন্য নির্ধারিত ছিল, কিন্তু কোভিড-১৯ এর কারণে একে পুনরায় সূচিত করা হয়।
ইংল্যান্ড ব অস্ট্রেলিয়া
এই সিরিজটি মূলত জুলাই ২০২০ এ অনুষ্ঠিত হতে নির্ধারিত ছিল, কিন্তু কোভিড-১৯ এর কারণে পুনরায় সূচী নির্ধারণ করা হয়।
পাকিস্তান ব জিম্বাবুয়ে
এই সিরিজটি মূলত নভেম্বর ২০২০ এ অনুষ্ঠিত হতে নির্ধারিত ছিল।
ভারত ব ইংল্যান্ড
এই সিরিজটি মূলত ২০২০ এর সেপ্টেম্বরে অনুষ্ঠিত হওয়ার কথা ছিল, কিন্তু সেপ্টেম্বর-নভেম্বর ২০২০ সময়ে ২০২০ ইন্ডিয়ান প্রিমিয়ার লিগ শুরু হওয়ার কারণে সিরিজটিকে পুনঃনির্ধারণ করে ২০২১ এর মার্চে স্থানান্তর করা হয়।
দক্ষিণ আফ্রিকা ব পাকিস্তান
সিরিজটি মূলতঃ ২০২০ এর অক্টোবরে অনুষ্ঠিত হওয়ার কথা ছিল, কিন্তু কোভিড-১৯ মহামারীর কারণে পুনঃনির্ধারিত করা হয়।
শ্রীলঙ্কা ব দক্ষিণ আফ্রিকা
এটি কোভিড-১৯ এর কারণে পূর্বে স্থগিত রাখা হলেও সেপ্টেম্বর ২০২১-এ খেলার সিদ্ধান্ত নেওয়া হয়।
ওয়েস্ট ইন্ডিজ ব আয়ারল্যান্ড
শেষ দুটি ম্যাচের তারিখ কোভিড-১৯ এর জন্য বদল করা হয়।
শ্রীলঙ্কা ব জিম্বাবুয়ে
২০২০ সালের অক্টোবর মাসে এটি হবার কথা থাকলেও কোভিড-১৯ এর জন্য ২০২২ সালের জানুয়ারিতে অনুষ্ঠিত হয়।
নেদারল্যান্ডস ব ওয়েস্ট ইন্ডিজ
এই সিরিজটি আসলে জুন ২০২০-তে খেলার কথা ছিল কিন্তু কোভিড-১৯ মহামারীর জন্য স্থগিত হয়।
জিম্বাবুয়ে ব আফগানিস্তান
মূলত এটি ফেব্রুয়ারি ২০২২-এ হবার কথা ছিল। কিন্তু জিম্বাবুয়ে ক্রিকেট ডিআরএস পদ্ধতি পূর্ণমাত্রায় সচল করতে না পারায় জানুয়ারিতে এটি স্থগিত ঘোষিত হয়। জুন ২০২২-এ পুনরায় সূচি ভুক্ত করা হয়।
পাকিস্তান ব ওয়েস্ট ইন্ডিজ
মূলত সিরিজটি ২০২১ সালের ডিসেম্বর মাসে অনুষ্ঠিত হওয়ার কথা ছিল, কিন্তু কোভিড-১৯ মহামারীর জন্য স্থগিত করা হয়।
নেদারল্যান্ডস ব পাকিস্তান
এটি আসলে জুলাই ২০২০-এ খেলা হবে এমনটা স্থির করা হয়েছিল। কিন্তু কোভিড-১৯ মহামারীর জন্য স্থগিত রাখা হয় ও আগস্ট ২০২২-এ তারিখ স্থির করা হয়।
ওয়েস্ট ইন্ডিজ ব নিউজিল্যান্ড
এটি আসলে জুলাই ২০২০-এ খেলা হবে এমনটা স্থির করা হয়েছিল। কিন্তু কোভিড-১৯ মহামারীর জন্য স্থগিত রাখা হয় ও আগস্ট ২০২২-এ তারিখ স্থির করা হয়।
জিম্বাবুয়ে ব ভারত
এটি আসলে আগস্ট ২০২০-এ খেলা হবে এমনটা স্থির করা হয়েছিল। কিন্তু কোভিড-১৯ মহামারীর জন্য স্থগিত রাখা হয় ও আগস্ট ২০২২-এ তারিখ স্থির করা হয়।
অস্ট্রেলিয়া ব জিম্বাবুয়ে
সিরিজটি আগস্ট ২০২০-এ অনুষ্ঠিত হবার কথা ছিল কিন্তু কোভিড-১৯ মহামারীর জন্য স্থগিত রাখা হয়। আগস্ট ২০২২ এ দিন চূড়ান্ত করা হয়।
অস্ট্রেলিয়া ব নিউজিল্যান্ড (চ্যাপেল–হ্যাডলি ট্রফি)
এই সিরিজটি মূলত ২০২১ সালের জানুয়ারি-ফেব্রুয়ারিতে অনুষ্ঠিত হওয়ার কথা থাকলেও কোভিড-১৯ মহামারির কারণে তা ২০২১-২২ মৌসুম পর্যন্ত স্থগিত করা হয়। তবে, নিউজিল্যান্ড দল দেশে ফিরলে কোয়ারেন্টাইনের নিয়ম-কানুনের অনিশ্চয়তার কারণে ২০২২ সালের জানুয়ারিতে সফরটি স্থগিত করা হয়। পরে এটি ২০২২ সালের সেপ্টেম্বরে নির্ধারিত ছিল।
নিউজিল্যান্ড ব ভারত
ভরা ক্যালেন্ডার এবং কোভিড-১৯ সংক্রান্ত বিধিনিষেধের কারণে ভারতের নিউজিল্যান্ড সফর স্থগিত করা হয়েছিল। পরবর্তীতে ২০২২ সালের নভেম্বরে ২০২২ আইসিসি পুরুষদের টি২০ বিশ্বকাপ অনুসরণ করার জন্য সফরটি পুনরায় নির্ধারণ করা হয়েছিল। ২৮ জুন, ২০২২ তারিখে নিউজিল্যান্ড ক্রিকেট এই সফরের তারিখ নিশ্চিত করে।
শ্রীলঙ্কা ব আফগানিস্তান
আফগানিস্তানের শ্রীলঙ্কা সফর মূলত ২০২৩ সালের জানুয়ারিতে পুনঃনির্ধারিত হয়েছিল, কিন্তু পরবর্তীতে ঘোষণা করা হয়েছিল যে খেলাগুলি ২০২২ সালের নভেম্বরে অনুষ্ঠিত হবে।
দক্ষিণ আফ্রিকা ব ইংল্যান্ড
এই সিরিজটি মূলত মার্চ-এপ্রিল ২০২১-এর জন্য নির্ধারিত ছিল কিন্তু কোভিড-১৯ মহামারীর কারণে ডিসেম্বর ২০২০-এ পুনঃনির্ধারণ করা হয়েছিল। উভয় দলের সদস্য এবং হোটেল কর্মীদের মধ্যে কোভিড-১৯ এর প্রাদুর্ভাবের পরে, ২০২২ সালের ডিসেম্বরে ইংল্যান্ডের দক্ষিণ আফ্রিকা সফর ব্যাহত হয়েছিল।
জিম্বাবুয়ে ব নেদারল্যান্ডস
এই সিরিজটি মূলত সেপ্টেম্বর ২০২০ এর জন্য নির্ধারিত ছিল কিন্তু কোভিড-১৯ মহামারীর কারণে স্থগিত করা হয়েছিল।
নিউজিল্যান্ড ব শ্রীলঙ্কা
এই সিরিজটি মূলত ২০২১ সালের ফেব্রুয়ারিতে নির্ধারিত ছিল কিন্তু কোভিড-১৯ মহামারীর কারণে স্থগিত করা হয়েছিল। ২৮ জুন ২০২২-এ, নিউজিল্যান্ড ক্রিকেট নিশ্চিত করে যে সফরটি ২০২৩ সালের মার্চের জন্য পুনরায় সাজানো হয়েছে।
আয়ারল্যান্ড ব বাংলাদেশ
এই সিরিজটি মূলত মে ২০২০ এর জন্য নির্ধারিত ছিল কিন্তু কোভিড-১৯ মহামারীর কারণে স্থগিত করা হয়েছিল।
রোম পুরস্কার
থাম্ব|রোমের আমেরিকান একাডেমির বালড্রিক থাম্ব|রোমে আমেরিকান একাডেমি যেখানে পুরস্কার বিজয়ীরা থাকেন রোম পুরস্কার, হল ইতালির রোমে অবস্থিত রোমের আমেরিকান একাডেমি কর্তৃক প্রদান করা হয়। প্রতি বছর প্রায় ত্রিশজন পণ্ডিত এবং শিল্পীকে একাডেমিতে একটি স্টাডি ফেলোশিপ পাওয়ার জন্য নির্বাচিত করা হয়। ১৯৪২ থেকে ১৯৪৯ সাল পর্যন্ত দ্বিতীয় বিশ্বযুদ্ধের সময় বিরতি দিয়ে ১৯২১ সাল থেকে বার্ষিক পুরস্কার দেওয়া হচ্ছে।
পিপলস ডেমোক্রেসি
পিপলস ডেমোক্রেসি হল ভারতের কমিউনিস্ট পার্টি (মার্কসবাদী) এর সাপ্তাহিক সংবাদপত্র। প্রকাশ কারাত, সিপিআই(এম) পলিট ব্যুরো সদস্য পত্রিকাটির সম্পাদক। নয়াদিল্লি, কলকাতা, হায়দ্রাবাদ, চেন্নাই, আগরতলা, এবং কোচি থেকে জার্নালটির ছয়টি সংস্করণ রয়েছে।
রোম পুরস্কার
প্রাপক
সভ্য ও বাসিন্দা, বসবাসের বছর অনুসারে তালিকাভুক্ত:
পিপলস ডেমোক্রেসি
ইতিহাস
পিপলস ডেমোক্রেসি ১৯৬৫ সালে জ্যোতি বসু প্রতিষ্ঠাতা সম্পাদক হিসাবে প্রতিষ্ঠা করেছিলেন। ২০০৬ সালে এর প্রায় ২৫,০০০ কপি প্রচলন ছিল।